**Konkurss „Paver Durvis”**

 **NOLIKUMS**

No 2016. gada 1.marta līdz 13. maijam Daugavpils pilsētas pašvaldības iestāde „ Daugavpils Marka Rotko mākslas centrs” organizē konkursu „Paver Durvis”.

**Konkursa dalībnieki:** Latgales vispārizglītojošo skolu vizuālās mākslas un profesionālās izglītības iestāžu mākslas skolotāji.

**Konkursa mērķis:** Sniegt iespēju Latgales vizuālās mākslas skolotājiem radoši izpaužoties iekļauties Daugavpils Marka Rotko Mākslas centra rīkotajās mākslas aktivitātēs.

**Konkursa uzdevums:** Izveidot trīsdimensiju dizaina objektu. Darbu izmēram un materiāliem nav ierobežojumu.

**Konkursa darbu vērtēšana:** Konkursa darbu vērtēšana notiks pēc skatītāju balsojuma. Balsojuma laiks 2016.gada 21.maijā no plkst. 20.00-00.00

**Konkursa balvu fonds:** Visi konkursa dalībnieki saņems apliecinājumu par dalību konkursā un labākā darba autors saņems balvu.

Darbu un aizpildītu konkursa pieteikumu anketu iesniegt personīgi līdz 2015. gada 13. maijam, plkst. 16.00 Rotko centrā vai sūtīt pa pastu (Daugavpils Marka Rotko mākslas centrs, Mihaila 3, Daugavpils, LV 5401 (pasta zīmogs – 13. maijs)).

Konkursa organizētāji, saglabājot konkursa dalībnieku autortiesības, bez atlīdzības patur tiesības izmantot konkursa darbus centra vajadzībām.

Konkursa rezultāti būs pieejami pēc 2016. gada 23. maija Daugavpils Marka Rotko mākslas centra tīmekļa vietnē: www.rotkocentrs.lv